Turcia a "neutralizat" un oficial de rang înalt al PKK într-o tabără de refugiați din Irak.
Recep Erdogan anunță că Turcia a neutralizat un oficial de rang înalt al PKK în nordul Irakului. Erdogan a avertizat săptămâna trecută că Turcia va viza lagărul Makhmour. Oficialii irakieni au declarat sâmbătă că Turcia a efectuat în lagărul Makhmour un atac aerian care a ucis trei persoane.
Turcia a "neutralizat" un oficial de rang înalt al Partidului Muncitorilor din Kurdistan (PKK) într-o tabără de refugiați din nordul Irakului, a declarat duminică președintele Recep Erdogan, relatează Reuters. Aceasta este prima confirmare din partea Turciei a unui atac aerian asupra lagărului despre care Ankara spune că este un refugiu pentru militanții kurzi.Erdogan a avertizat săptămâna trecută că Turcia va viza lagărul Makhmour, care adăpostește mii de kurzi turci. Oficialii irakieni au declarat sâmbătă că Turcia a efectuat acolo un atac aerian care a ucis trei persoane.Erdogan a spus că Selman Bozkir, un oficial de rang al PKK a fost "neutralizat" – un termen pe care autoritățile turce îl folosesc pentru țintele care au fost ucise sau rănite.Ankara nu ar permite PKK, care luptă împotriva statului de zeci de ani în sud-estul Turciei, să folosească Makhmour "ca incubator pentru terorism", a spus Erdogan într-o postare pe Twitter.Bu başarılı operasyonda emeği geçen tüm arkadaşlarıma Milletim adına teşekkür ediyorum. Hain ve bölücü örgütün Mahmur’u terörün “kuluçka merkezi" olarak kullanmasına müsaade etmeyecek, terörü kaynağında kurutmaya devam edeceğiz. — Recep Tayyip Erdoğan (@RTErdogan) June 6, 2021 Un oficial al securității irakiene a declarat că PKK a împiedicat poliția să intre în lagăr după atacul aerian și a refuzat să ofere detalii despre victime.Turcia se află în conflict cu militanții kurzi de zeci de ani, iar luptele dintre cele două tabere se dau în nordul Irakului. Majoritatea operațiunilor s-au desfășurat în zona frontierelor, dar Makhmour se află la o distanță mare mare, în interiorul Irakului.Ambasadorul SUA la Organizația Națiunilor Unite, Linda Thomas-Greenfield, a vizitat Ankara săptămâna trecută și a declarat că le-a spus oficialilor că "orice atac împotriva civililor din lagărul de refugiați Makhmour ar fi o încălcare a dreptului internațional și umanitar".Tabăra a fost înființată în anii 1990, când mii de kurzi din Turcia au trecut granița în Irak. Ankara spunea atunci că mișcarea a fost provocată în mod deliberat de PKK. Partidului Muncitorilor din Kurdistan este desemnată o organizație teroristă de către Statele Unite și Uniunea Europeană. Peste 40.000 de persoane au murit în urma conflictului dintre serviciile de securitate turce și PKK, începând din 1984.